סבטלנה קוזנצובה

סבטלנה אלכסנדרובנה קוזנצובה (רוסית: Светла́на Алекса́ндровна Кузнецо́ва, ; נולדה ב-27 ביוני 1985) היא טניסאית רוסייה, היא דורגה בשיאה (2007) במקום השני בעולם ונכון לאוקטובר 2019 היא מדורגת במקום 52 בדירוג ה-WTA.

קוזנצובה זכתה בקריירה שלה בשני תוארי גראנד סלאם ליחידות: אליפות ארצות הברית הפתוחה (2004) ואליפות צרפת הפתוחה (2009) ובשני תוארי גראנד סלאם לזוגות נשים: אליפות אוסטרליה הפתוחה (2005, 2012) בצוותא עם אלישיה מוליק וורה זבונרבה, בהתאמה.

ביוגרפיה
סבטלנה קוזנצובה נולדה ב-27 ביוני 1985 בעיר סנקט פטרבורג, ששכנה אז ברפובליקה הסובייטית הסוציאל-פדרטיבית של רוסיה (וכיום ברוסיה) למשפחה של ספורטאים. אביה, אלכסנדר קוזנצוב, הוא מאמן רכיבה תחרותית על אופניים שאימן שישה אלופים אולימפיים ואלופי עולם. בין הספורטאים שאימן היו גם אימה של קוזנצובה, גלינה צארבה, שהייתה אלופת עולם שש פעמים והחזיקה ב-20 שיאים עולמיים, ואחיה של קוזנצובה, ניקולאי קוזנצוב, שזכה במדליית הכסף באולימפיאדת אטלנטה.

קריירה מקצועית
תחילת הקריירה
קוזנצובה החלה לשחק טניס בגיל 7. להוריה נאמר שקוזנצובה החלה להתאמן בגיל מאוחר מכדי להתפתח לשחקנית מקצועית, אולם אביה סירב לקבל את הדברים. לכן, עברה קוזנצובה בשנת 1999 לספרד, שם ניהל אביה מחנה אימונים, והחלה להתאמן באקדמיית סאנצ'ס-קאסאל שבברצלונה. קוזנצובה רואה בהחלטה לעזוב לאקדמיה הספרדית את הרגע בו היא הבינה שהיא רוצה ומתכוונת להיות טניסאית מקצועית. בשנת 2000 שיחקה קוזנצובה לראשונה בטורנירים מסבב ה-ITF, ובשנת 2001 שיחקה לראשונה בטורנירים מסבב ה-WTA. קוזנצובה הגיעה בשנה זו לסיבוב השני בטורניר מדריד (דרג 3; הפסידה לוירחיניה רואנו פסקואל) ובהוואי (דרג 4; הפסידה למיילן טו) והפסידה במוקדמות של טורניר מוסקבה לקארה בלק. בנוסף, זכתה קוזנצובה בתואר יחידות ראשון קריירה, כאשר זכתה בטורניר מסבב ה-ITF על סך 10,000$ בקליארי. בשנת 2001 הגיעה קוזנצובה גם להישגיה הטובים ביותר בסבב הנערות, ובכללם זכייה בתואר הזוגות של אליפות ארצות הברית הפתוחה והגעה למקום הראשון בעולם. בשנת 2001 הוכרזה קוזנצובה גם כאלופת ה-ITF לנערות.

2002
ממוזער|סבטלנה קוזנצובה באליפות ארצות הברית הפתוחה בטניס לשנת 2009|210 px
בשנת 2002 זכתה קוזנצובה בשני תארים ראשונים בטורנירים מסבב ה-WTA. הזכיות היו בטורניר הלסינקי (ניצחה את דניסה חלאדקובה בגמר) ובטורניר באלי (דרג 3; ניצחה את קונצ'יטה מרטינס בגמר). עוד בשנה זו, שיחקה קוזנצובה לראשונה בארבעת טורנירי הגראנד סלאם. היא הגיעה לסיבוב השלישי באליפות ארצות הברית הפתוחה (הפסידה לסילביה פארינה אליה) ולסיבוב השני באליפות אוסטרליה הפתוחה (הפסידה לאירודה טוליאגאנובה). בשני טורנירי הגראנד סלאם האחרים (אליפות צרפת הפתוחה ואליפות וימבלדון) לא הצליחה קוזנצובה לעבור את סיבובי המוקדמות. בשנת 2002 זכתה קוזנצובה גם בשלושה תוארי זוגות ראשונים. הזכיות היו בטורנירים מסבב ה-WTA : סופוט (דרג 3), הלסינקי וטוקיו. כל הזכיות היו בצוותא עם ארנצ'ה סנצ'ס ויקאריו. את שנת 2002 סיימה קוזנצובה בפעם הראשונה כאחת מ-50 הטניסאיות המובילות בעולם, ובנוסף הוכרזה כ"שחקנית החדשה של השנה".

2003
בשנת 2003 הגיעה קוזנצובה לשלב חצי הגמר בטורניר סן דייגו (דרג 2; הפסידה לז'וסטין הנין) ולשלב רבע הגמר בטורניר לוס אנג'לס (דרג 2; הפסידה לקים קלייסטרס) ובאליפות וימבלדון (הפסידה לז'וסטין הנין). כמו כן זכתה קוזנצובה בשנת 2003 ב-5 תוארי זוגות בצוותא עם מרטינה נברטילובה. הזכיות היו בטורנירים : גולד קוסט (דרג 3), אליפות דובאי בטניס (דרג 2), רומא (דרג 1), טורונטו (דרג 1) ולייפציג (דרג 2). בעקבות הישגיה בתחרויות הזוגות הגיעה קוזנצובה למקום ה-7 בדירוג הזוגות העולמי, ואף השתתפה בפעם הראשונה באליפות סבב ה-WTA ביחד עם מרטינה נברטילובה, שם הפסידו בסיבוב הראשון. הישגיה של קוזנצובה בתחרויות היחידות העמידו אותה זו השנה השנייה ברציפות כאחת מ-50 הטניסאיות הטובות בעולם.

2004
שנת 2004 הייתה מרובה בהישגים עבור קוזנצובה. ההישג הגדול ביותר שלה בשנה זו היה הזכייה בתואר גראנד סלאם ראשון ליחידות - אליפות ארצות הברית הפתוחה. בדרך לזכייה בתואר ניצחה קוזנצובה את לינדזי דבנפורט בחצי הגמר ואת ילנה דמנטייבה בגמר. קוזנצובה זכתה בשנת 2004 גם בטורנירים שנערכו באיסטבורן (דרג 2; ניצחה את דניאלה האנטוחובה בגמר) ובבאלי (ניצחה את מרלנה ויינגרטנר בגמר) והגיעה לשלב הגמר בטורנירים שנערכו בדובאי (הפסידה לז'וסטין הנין), דוחה (הפסידה לאנסטסיה מיסקינה), ורשה (דרג 2; הפסידה לוונוס ויליאמס) ובייג'ינג (דרג 2; הפסידה לסרינה ויליאמס). בטורניר פילדרשטאט (דרג 2) נעצרה קוזנצובה בשלב חצי הגמר, בו הפסידה לאמלי מורסמו. קוזנצובה הוסיפה לרשימת התארים שלה בשנת 2004 גם שני תוארי זוגות, לאחר שזכתה בצוותא עם ילנה ליחובצבה בטורנירים שנערכו בגולד קוסט ובדוחה. בסוף השנה העפילה קוזנצובה לאליפות סבב ה-WTA ושיחקה גם בתחרות היחידות (ממנה נשרה עם סיום שלב הבתים) וגם בתחרות הזוגות (הפסידה עם ילנה ליחובצבה בסיבוב הראשון). בעקבות הישגיה הרבים בשנה זו העפילה קוזנצובה בשנת 2004 עד למקום ה-4 בדירוג היחידות, ועד למקום ה-3 בדירוג הזוגות, מיקום המהווה דירוג שיא עבורה.

2005
ממוזער|סבטלנה קוזנצובה באליפות ארצות הברית הפתוחה בטניס לשנת 2009|210 px
לאחר ששנת 2004 היוותה שנת שיא עבור קוזנצובה, שנת 2005 הייתה מאכזבת יחסית עבורה. כך למשל, הייתה קוזנצובה בשנה זו לאלופה המכהנת הראשונה שמפסידה בסיבוב הראשון של אליפות ארצות הברית הפתוחה מאז החל עידן התחרויות הפתוחות. הישגי השיא של קוזנצובה בשנה זו כללו ההגעה לגמר טורניר ורשה (הפסידה לז'וסטין הנין), ולשלב חצי הגמר בטורניר טוקיו (הפסידה ללינדזי דבנפורט) ובטורניר איסטבורן (הפסידה לקים קלייסטרס). בתחרויות הזוגות שנערכו בשנת 2005 נחלה קוזנצובה הצלחה רבה יותר, ובראש הישגיה בתחרויות אלה עמדה הזכייה באליפות אוסטרליה הפתוחה בצוותא עם אלישיה מוליק. בנוסף, השתיים זכו בשנה זו גם בתואר הזוגות של טורניר מיאמי (דרג 1).

2006
שנת 2006 הייתה טובה בהרבה משנת 2005 עבור קוזנצובה. ההישג הטוב ביותר של קוזנצובה בשנת 2006 היה ההגעה לגמר אליפות צרפת הפתוחה בטניס, בו הפסידה לז'וסטין הנין. לגמר נוסף הגיעה קוזנצובה בטורניר שנערך בוורשה (הפסידה לקים קלייסטרס). מלבד ההגעה לגמר בשני הטורנירים הללו זכתה קוזנצובה בטורנירים שנערכו במיאמי (ניצחה את מריה שראפובה בגמר), באלי (ניצחה את מריון ברטולי בגמר) ובייג'ינג (ניצחה את אמלי מורסמו בגמר). כמו כן, הגיעה קוזנצובה בשנת 2006 שמונה פעמים לשלב חצי הגמר : בטורניר סידני (דרג 2; הפסידה לז'וסטין הנין), דובאי (הפסידה לז'וסטין הנין), אמלייה איילנד (דרג 2; הפסידה לפרנצ'סקה סקיאבונה), רומא (הפסידה לדינארה סאפינה), איסטבורן (הפסידה לאנסטסיה מיסקינה; זכתה בתחרות הזוגות ביחד עם אמלי מורסמו), ניו הייבן (דרג 2; הפסידה לז'וסטין הנין), שטוטגרט (דרג 2; הפסידה לנדיה פטרובה) וציריך (דרג 1; הפסידה לדניאלה האנטוחובה). בסוף שנת 2006 העפילה קוזנצובה לאליפות סבב ה-WTA, והודחה ממנה עם סיום שלב הבתים.

2007
בשנת 2007 זכתה קוזנצובה בתואר התשיעי בקריירה שלה, והגיעה עוד חמש פעמים למעמד הגמר. הזכייה הייתה בטורניר ניו הייבן (אגנש סאבאי פרשה במהלך משחק הגמר) וחמש ההגעות לגמר היו באליפות ארצות הברית הפתוחה (הפסידה לז'וסטין הנין), דוחה (הפסידה לז'וסטין הנין), אינדיאן ולס (דרג 1; הפסידה לדניאלה האנטוחובה), ברלין (דרג 1; הפסידה לאנה איבנוביץ') ורומא (הפסידה לילנה יאנקוביץ'). לשלב חצי הגמר הגיעה קוזנצובה בשנת 2007 ארבע פעמים : בדובאי (הפסידה לז'וסטין הנין), ורשה (הפסידה לאלונה בונדרנקו), שטוטגרט (הפסידה לטטיאנה גולובין) ואליפות וימבלדון (הפסידה לוונוס ויליאמס). בעקבות הישגיה הרבים בשנה זו העפילה קוזנצובה בסופה לאליפות סבב ה-WTA, ממנה הודחה לאחר שלב הבתים. בנוסף, קוזנצובה הגיעה בשנה זו למקום השני בדירוג ה-WTA (לאחר אליפות ארצות הברית הפתוחה), מיקום שיא עבורה עד כה בקריירה.

2008
ממוזער|סבטלנה קוזנצובה באליפות ארצות הברית הפתוחה בטניס לשנת 2009|210 px
בשנה זו לא הצליחה קוזנצובה להוסיף תואר נוסף לרשימת התארים שלה, זאת אף על פי שהגיעה חמש פעמים לשלב הגמר בטורנירים שונים בסבב ה-WTA : בסידני (הפסידה לז'וסטין הנין), דובאי (הפסידה לינה דמנטייבה), אינדיאן ולס (הפסידה לאנה איבנוביץ'), טוקיו (הפסידה לדינארה סאפינה) ובייג'ינג (הפסידה לילנה יאנקוביץ'). פעמיים נוספות בשנת 2008 הגיעה קוזנצובה לשלב חצי הגמר : במיאמי (הפסידה לסרינה ויליאמס) ובאליפות צרפת הפתוחה (הפסידה לדינארה סאפינה). בסיום שנת 2008 העפילה קוזנצובה בפעם החמישית בקריירה לאליפות סבב ה-WTA ליחידות, וכמו בכל הפעמים שקדמו להעפלה זו היא הודחה מהאליפות לאחר שלב הבתים.

2009
שנה זו הייתה שנה מצוינת עבור קוזנצובה. היא זכתה בשנה זו בשלושה תארים בסבב ה-WTA, וביניהם גם בתואר גראנד סלאם שני, הפעם באליפות צרפת הפתוחה (ניצחה את דינארה סאפינה בגמר). שני התארים הנוספים בהם זכתה קוזנצובה בשנת 2009 היו בשטוטגרט (הקטגוריה העליונה; ניצחה את דינארה סאפינה בגמר) ובבייג'ינג (הקטגוריה העליונה; ניצחה את אגניישקה רדוונסקה בגמר). פעם אחת בשנת 2009 הפסידה קוזנצובה בשלב הגמר, ברומא (הקטגוריה העליונה; הפסידה לדינארה סאפינה) ופעם אחת בשלב חצי הגמר, במיאמי (הקטגוריה העליונה; הפסידה לאלופה בדיעבד ויקטוריה אזרנקה), שם זכתה בתואר הזוגות בצוותא עם אמלי מורסמו. בסיום שנת 2009 העפילה קוזנצובה לאליפות סבב ה-WTA, והודחה ממנה שוב לאחר שלב הבתים.

2010
לאחר עונה שהייתה פושרת ברובה מבחינת הישגים עבור קוזנצובה, היא הצליחה בחודש אוגוסט לזכות בתואר WTA נוסף, 13 במספר. קוזנצובה זכתה בחודש זה בטורניר סן דייגו (הקטגוריה העליונה), בו ניצחה בשלב הגמר את אגניישקה רדוונסקה. עוד בחודש אוגוסט הגיעה קוזנצובה לשלב חצי הגמר בטורניר מונטריאול (הקטגוריה העליונה - 5), בו הפסידה לאלופה בדיעבד קרוליין ווזניאקי.

2011
בחודש פברואר של שנת 2011 הגיעה קוזנצובה לגמר אליפות דובאי בטניס, והפסידה בו לקרוליין ווזניאקי.

2011-2018

2019
אחרי שנים של דעיכה, באוגוסט 2019 העפילה לגמר טורניר סינסינטי מאסטרס, אחרי שגברה על המדורגת ראשונה ואלופת הרולאן גארוס אשלי ברטי האוסטרלית. בגמר היא הפסידה למדיסון קיז בשתי מערכות.

גביע הפדרציה
הופעתה הראשונה של קוזנצובה בגביע הפדרציה הייתה בשנת 2004, עת ניצחה את אלישיה מוליק האוסטרלית במסגרת הסיבוב הראשון של גביע הפדרציה, בו ניצחה נבחרת רוסיה את נבחרת אוסטרליה. קוזנצובה זכתה בגביע הפדרציה כחלק מנבחרת רוסיה שלוש פעמים, בשנים 2004 (לאחר ניצחון בגמר על נבחרת צרפת), 2007 (לאחר ניצחון בגמר על נבחרת איטליה) ו-2008 (לאחר ניצחון בגמר על נבחרת ספרד), והפסידה פעם נוספת בשלב הגמר, בשנת 2009, לנבחרת איטליה.

המאזן של קוזנצובה בגביע הפדרציה עומד על 20 ניצחונות (14 במשחקי יחידות ו-6 במשחקי זוגות) מול 7 הפסדים (6 במשחקי יחידות ואחד במשחק זוגות).

סגנון משחק
קוזנצובה היא שחקנית רב-גונית, ומשחקה מותאם לכל סוגי המשטחים. משחקה מאופיין בחבטת הגשה חזקה ובחבטת כף יד עוצמתית. חבטת ההגשה של קוזנצובה מסתייעת במבנה הגוף החזק שלה, כאשר קוזנצובה נחשבת לאחת מהשחקניות החזקות ביותר מבחינה פיזית בסבב ה-WTA. קוזנצובה מסוגלת לחבוט חבטות ללא מענה משני צידי המגרש. חבטות היעף שלה יעילות מאוד והיא מסוגלת לבצע אותן בזריזות רבה. התנועה על המגרש ועבודת הרגליים הטובות של קוזנצובה מחזקות גם הן את משחקה. קוזנצובה היא אחת מכמה שחקניות בודדות שיכולות להחליק לכדור על כל סוגי המשטחים, מה שמאפשר לה לכסות את המגרש במהירות.

אימון
משנת 1999 ובמשך רוב הקריירה שלה התאמנה קוזנצובה באקדמיית סאנצ'ס-קאסאל, בעיקר תחת המאמן סטפן ארטגה. לאחר סדרה של תוצאות מאכזבות בשלבי הגמר של כמה טורנירים סיימה קוזנצובה את קשריה עם האקדמיה ועברה (בעקבות עצתו של הטניסאי רוג'ר פדרר) להתאמן במוסקבה תחת המאמנת אולגה מורוזובה. הקשר בין השתיים נגמר לאחר טורניר אינדיאן ולס שנערך במרץ 2009. ממאי 2009 התאמנה קוזנצובה תחת ההדרכה של לריסה ניילנד, שהייתה בעברה טניסאית מקצועית ומאמנת נבחרת גביע הפדרציה של רוסיה. קוזנצובה התאמנה לאחר מכן למשך תקופה קצרה עם המאמן לוֹאִיק קוּרטוֹ, שהיה בעברו מאמנה של אמלי מורסמו, זאת לאחר שקוזנצובה לא הצליחה לשכנע את מורסמו לשמש כמאמנת שלה. כיום מאמנה של קוזנצובה הוא הספרדי קרלוס קואדרדו.

הישגים בולטים
יחידות
זכיות (14)

לפני שנת 2009 החל משנת 2009 גראנד סלאם (2) אליפות סבב ה-WTA (0) דרג 1 (1) הקטגוריה העליונה - טורנירי חובה (1) דרג 2 (3) הקטגוריה העליונה - פרמייר 5 (0) דרג 3 (3) הקטגוריה העליונה (2) דרגים 4 ו-5 (1) הקטגוריה הבינלאומית (0) סבב ה-ITF (1)

מס'תאריךטורנירמשטחיריבה בגמרתוצאה 1.16 באפריל 2001 קליארי, איטליה חימר אנדריאה אריט-ואנק3-6, 4-6 2.8 במאי 2002 הלסינקי, פינלנד חימר דניסה חלאדקובה6-0, 3-6, 6-7(2) 3.29 בספטמבר 2002 באלי, אינדונזיה (1) קשה קונצ'יטה מרטינס6-3, 6-7(4), 5-7 4.14 ביוני 2004 איסטבורן, בריטניה דשא דניאלה האנטוחובה6-2, 6-7(4), 4-6 5.11 בספטמבר 2004 אליפות ארצות הברית הפתוחה, ניו יורק, ארצות הברית קשה ילנה דמנטייבה3-6, 5-7 6.19 בספטמבר 2004 באלי, אינדונזיה (2) קשה מרלנה ויינגרטנר1-6, 4-6 7.1 באפריל 2006 מיאמי, ארצות הברית קשה מריה שראפובה4-6, 3-6 8.11 בספטמבר 2006 באלי, אינדונזיה (3) קשה מריון ברטולי5-7, 2-6 9.24 בספטמבר 2006 בייג'ינג, הרפובליקה העממית של סין (1) קשה אמלי מורסמו4-6, 0-6 10.25 באוגוסט 2007 ניו הייבן, ארצות הברית קשה אגנש סאבאי6-4, 0-3, סאבאי פרשה 11.3 במאי 2009 שטוטגרט, גרמניה חימר (אולם) דינארה סאפינה4-6, 3-6 12.6 ביוני 2009 רולאן גרוס, פריז, צרפת חימר דינארה סאפינה4-6, 2-6 13.11 באוקטובר 2009 בייג'ינג, הרפובליקה העממית של סין (2) קשה אגניישקה רדוונסקה2-6, 4-6 14.8 באוגוסט 2010 סן דייגו, ארצות הברית קשה אגניישקה רדוונסקה4-6, (7)7-6, 3-6

הפסדים במשחק הגמר (19)
בטבלה זאת לא מוצגים הפסדים במשחק הגמר בטורנירים שנערכו בסבב ה-ITF.
מס'תאריךטורנירמשטחיריבה בגמרתוצאה 1.23 בפברואר 2004 דובאי, איחוד האמירויות הערביות קשה ז'וסטין הנין6-7(3), 3-6 2.6 במרץ 2004 דוחה, קטר קשה אנסטסיה מיסקינה6-4, 4-6, 4-6 3.26 באפריל 2004 ורשה, פולין חימר ונוס ויליאמס1-6, 4-6 4.26 בספטמבר 2004 בייג'ינג, הרפובליקה העממית של סין קשה סרינה ויליאמס6-4, 5-7, 4-6 5.1 במאי 2005 ורשה, פולין חימר ז'וסטין הנין6-3, 2-6, 5-7 6.7 במאי 2006 ורשה, פולין חימר קים קלייסטרס5-7, 2-6 7.10 ביוני 2006 אליפות צרפת הפתוחה, פריז, צרפת חימר ז'וסטין הנין4-6, 4-6 8.3 במרץ 2007 דוחה, קטר קשה ז'וסטין הנין4-6, 2-6 9.17 במרץ 2007 אינדיאן ולס, ארצות הברית קשה דניאלה האנטוחובה3-6, 4-6 10.13 במאי 2007 ברלין, גרמניה חימר אנה איבנוביץ'6-3, 4-6, 6-7(3) 11.20 במאי 2007 רומא, איטליה חימר ילנה יאנקוביץ'5-7, 1-6 12.8 בספטמבר 2007 אליפות ארצות הברית הפתוחה בטניס, ניו יורק, ארצות הברית קשה ז'וסטין הנין1-6, 3-6 13.11 בינואר 2008 סידני, אוסטרליה קשה ז'וסטין הנין6-4, 2-6, 4-6 14.1 במרץ 2008 דובאי, איחוד האמירויות הערביות קשה ילנה דמנטייבה6-4, 3-6, 2-6 15.23 במרץ 2008 אינדיאן ולס, ארצות הברית קשה אנה איבנוביץ'4-6, 3-6 16.21 בספטמבר 2008 טוקיו, יפן קשה דינארה סאפינה1-6, 3-6 17.28 בספטמבר 2008 בייג'ינג, הרפובליקה העממית של סין קשה ילנה יאנקוביץ'3-6, 2-6 18.9 במאי 2009 רומא, איטליה חימר דינארה סאפינה3-6, 2-6 19.20 בפברואר 2011 דובאי, איחוד האמירויות הערביות קשה קרולין ווזניאקי1-6, 3-6

זוגות
בפסקה זו לא מוצגים הפסדים במשחק הגמר, אלא זכיות בטורנירים בלבד.

זכיות (15)

לפני שנת 2009 החל משנת 2009 גראנד סלאם (1) אליפות סבב ה-WTA (0) דרג 1 (3) הקטגוריה העליונה - טורנירי חובה (1) דרג 2 (5) הקטגוריה העליונה - פרמייר 5 (0) דרג 3 (3) הקטגוריה העליונה (0) דרגים 4 ו-5 (1) הקטגוריה הבינלאומית (0) סבב ה-ITF (0)

מס'תאריךטורנירמשטחשותפהיריבות בגמרתוצאה 1.22 ביולי 2002 סופוט, פולין חימר  ארנצ'ה סנצ'ס ויקאריו  יקטרינה סיסוייבה יבגניה קוליקובסקיה2-6, 2-6 2.5 באוגוסט 2002 הלסינקי, פינלנד קשה  ארנצ'ה סנצ'ס ויקאריו  אווה בס  מריה חוזה מרטינס סנצ'ס3-6, (5)7-6, 3-6 3.19 בספטמבר 2002 טוקיו, יפן קשה ארנצ'ה סנצ'ס ויקאריו  פטרה מנדואלה פטריציה וארטוש2-6, 4-6 4.30 בדצמבר 2002 גולד קוסט, אוסטרליה קשה  מרטינה נברטילובה  נטלי דשי אמלי לואה4-6, 4-6 5.17 בפברואר 2003 דובאי, איחוד האמירויות הערביות קשה  מרטינה נברטילובה  קארה בלק ילנה ליחובצבה3-6, 6-7(7) 6.12 במאי 2003 רומא, איטליה חימר מרטינה נברטילובה  ילנה דוקיץ' נדיה פטרובה4-6, 7-5, 2-6 7.11 באוגוסט 2003 טורונטו, קנדה קשה  מרטינה נברטילובה  מריה ונטו-קבצ'י אנחליקֶה ויג'איה6-3, 1-6, 1-6 8.22 בספטמבר 2003 לייפציג, גרמניה שטיח  מרטינה נברטילובה  ילנה ליחובצבה נדיה פטרובה6-3, 1-6, 3-6 9.5 בינואר 2004 גולד קוסט, אוסטרליה קשה ילנה ליחובצבה  ליזל הובר מגדלנה מאלייבה3-6, 4-6 10.1 במרץ 2004 דוחה, קטר קשה  ילנה ליחובצבה  יאנטה הוסארובה קונצ'יטה מרטינס6-7(4), 2-6 11.17 בינואר 2005 אליפות אוסטרליה הפתוחה, מלבורן קשה  אלישיה מוליק  לינדזי דבנפורט קורינה מוראריו3-6, 4-6 12.21 במרץ 2005 מיאמי, ארצות הברית קשה אלישיה מוליק  ליסה ריימונד רנה סטאבס5-7, (5)7-6, 2-6 13.19 ביוני 2006 איסטבורן, הממלכה המאוחדת דשא  אמלי מורסמו  מרטינה נברטילובה ליזל הובר2-6, 4-6 14.5 באפריל 2009 מיאמי, ארצות הברית קשה  אמלי מורסמו  קווטה פשקה ליסה ריימונד6-4, 3-6, [3-10] 15.28 בינואר 2012 אליפות אוסטרליה הפתוחה, מלבורן קשה  ורה זבונרבה  שרה ארני רוברטה וינצ'י5–7, 6–4, 6–3

 דירוג יחידות בתום כל שנה 
שנה 2000 2001 2002 2003 2004 2005 2006 2007 2008 2009 2010 מיקום  889  257  43  36  5  18  4  2  8  3  27

פרסים
אלופת ה-ITF לנערות לשנת 2001.
"השחקנית החדשה של השנה" לשנת 2002.

קישורים חיצוניים

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רוסיות שנולדו ב-1985
קטגוריה:רוסים שנולדו ב-1985
קטגוריה:טניסאיות רוסיות
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות באולימפיאדת אתונה (2004)
קטגוריה:טניסאיות באולימפיאדת בייג'ינג (2008)